**Gátlisti til hliðsjónar við gerð og yfirferð öryggisáætlana**

|  |  |  |  |  |
| --- | --- | --- | --- | --- |
|  | **Gönguferðir um jökla og fjöll** | Já | Nei | Á ekki við |
| **1** | **Áhættumat:** |  |  |  |
| 1.1 | Er áhættumat sértækt fyrir þann jökul eða fjalllendi sem ferðast er um og í samræmi við leiðaval? |  |  |  |
| 1.2 | Tekur áhættumat mið af ólíkum svæðum sem farið er um (urð, jökull, sprungusvæði, o.s.frv.) og þáttum eins og þverun straumvatna, bröttum hlíðum, giljum, lausagrjóti, skriðum, stórþýfi og öðrum varasömum þáttum í náttúru Íslands? |  |  |  |
| 1.3 | Tekur áhættumat mið af mismunandi árstíðum, dægursveiflu og veðri? |  |  |  |
| 1.4 | Tekur áhættumat mið af fjarlægð í bjargir og tíma sem tekur að fá utanaðkomandi aðstoð? |  |  |  |
| 1.5 | Er gert ráð fyrir mismunandi getu þátttakenda? |  |  |  |
| 1.6 | Áhættumat og öryggisáætlun þarf að taka til ferðar að upphafsstað gönguferðar, ef við á. |  |  |  |
| 1.7 | Tekur áhættumat mið af sóttvörnum? |  |  |  |
| **2** | **Verklagsreglur:** |  |  |  |
|  | Undirbúningur ferðar og upplýsingagjöf |  |  |  |
| 2.1 | Er í verklagsreglum tekið fram hvert hæfi þátttakenda þarf að vera t.d. aldur, líkamlegt atgervi og fleira? |  |  |  |
| 2.2. | Kemur fram í verklagsreglum hvernig þátttakendur eru upplýstir um hæfi og getu til ferðar? |  |  |  |
| 2.3 | Er í verklagsreglum kveðið á um hvernig þátttakendur eiga vera búnir m.t.t. öryggis? |  |  |  |
| 2.4 | Kemur fram í verklagsreglum hvernig þátttakendur eru upplýstir um persónulegan búnað vegna ferðarinnar? |  |  |  |
| 2.5 | Er gátlisti í verklagsreglum um hagnýt atriði sem fara þarf yfir með þátttakendum við upphaf ferðar? (salernisúrræði, nestistíma, aðgengi að drykkjarföngum, varhugaverða staði, séríslenskar aðstæður o.s.frv.) |  |  |  |
| 2.6 | Er gátlisti í verklagsreglum sem kveður á um atriði sem huga þarf sérstaklega að við undirbúning ferðar? (veðurspá, snjóalög, mat fyrri ferðalanga o.þ.h.) |  |  |  |
| 2.7 | Er í verklagsreglum fjallað um við hvaða aðstæður skal fresta eða fella niður ferð? |  |  |  |
| 2.8 | Eru viðmið um fjölda þátttakenda á hvern leiðsögumann í verklagsreglum? (Taka þarf mið af sérstökum aðstæðum svo sem árstíma, veðri og getu þátttakenda.)  |  |  |  |
| 2.9 | Ef við á, er tekið á því hvernig hóp er raðað, t.d. hverjir fremstir og aftastir? |  |  |  |
| 2.10 | Er gátlisti í verklagsreglum um hvernig ber að upplýsa þátttakendur um ábyrga hegðun þeirra í ferðinni (hvað ber að varast, hvað er æskilegt)? |  |  |  |
|  | Búnaður o.fl. |  |  |  |
| 2.11 | Er gátlisti um nauðsynlegan neyðarbúnað sem verður að vera með í för? |  |  |  |
| 2.12 | Er gátlisti vegna búnaðar leiðsögumanna í verklagsreglum? |  |  |  |
| 2.13 | Er gátlisti vegna sameiginlegs búnaðar í verklagsreglum?\* |  |  |  |
| 2.14 | Má finna í verklagsreglum hvar sérhæfður sprungubjörgunarbúnaður er geymdur og telst það eðlileg fjarlægð? |  |  |  |
| 2.15 | Er gátlisti í verklagsreglum vegna viðhalds búnaðar og eftirliti með ástandi hans? |  |  |  |
| 2.16 | Er í verklagsreglum farið yfir hvernig þátttakendur eru upplýstir um neyðarbúnað og kennt að nota hann ef á þarf að halda s.s. skýli, línur og annað? |  |  |  |
| 2.17 | Kemur fram í verklagsreglum hvernig þátttakendum er leiðbeint um notkun sérhæfðs búnaðar vegna ferðarinnar? |  |  |  |
| 2.18 | Er í verklagsreglum hugað að sóttvörnum? |  |  |  |
|  | Ferðin sjálf |  |  |  |
| 2.19 | Eru leiðbeiningar í verklagsreglum um samskipti leiðsögumanna við þátttakendur og eftirlit þeirra með líðan og velferð þátttakenda? |  |  |  |
| 2.20 | Er í verklagsreglum farið yfir hvernig leiðbeina á þátttakendum um viðbrögð verði þeir viðskila við hóp/leiðsögumann? |  |  |  |
| 2.21 | Kemur fram í verklagsreglum hvaða svæði eru of hættuleg við ákveðnar aðstæður og þá hvaða aðstæður? |  |  |  |
| 2.22 | Er í verklagsreglum fjallað um hjáleiðir/plan B og hvort og þá hvernig leiðsögumenn geta breytt leið krefjist öryggi þátttakenda þess? |  |  |  |
|  | Hæfniskröfur starfsmanna |  |  |  |
| 2.23 | Eru kröfur um reynslu, menntun og kunnáttu leiðsögumanna skýrar í verklagsreglum? (Þar með talin færni í notkun nauðsynlegs neyðar- og tækjabúnaðar s.s. sprungubjörgunarbúnaðar, ísklifursbúnaðar, fjarskiptatækja, tjalda eða annarra skýla, færni í að meta veður og aðrar aðstæður o.fl.). |  |  |  |
| 2.24 | Eru kröfur til annarra starfsmanna í ferðinni skýrar í verklagsreglum? |  |  |  |
| 2.25 | Eru kröfur um menntun í samræmi við viðeigandi lög og reglugerðir? |  |  |  |
| 2.26 | Eru kröfur um viðeigandi þekkingu í fyrstu hjálp skýrar? |  |  |  |
| 2.27 | Kemur fram í verklagsreglum hvernig þekkingu og færni starfsmanna í fyrstu hjálp er viðhaldið? |  |  |  |
| 2.28 | Kemur fram í verklagsreglum hvernig starfsmönnum er kynnt öryggisáætlun fyrirtækisins og því fylgt eftir að unnið sé í samræmi við hana? |  |  |  |
|  | **Viðbragðsáætlanir** |  |  |  |
| 3.1 | Eru til viðbragðsáætlanir vegna mismunandi atvika svo sem slysa, veikinda, náttúruvár? |  |  |  |
| 3.2 | Eru viðbragðsáætlanir á hentugu formi svo leiðsögumaður geti auðveldlega tekið þær með? |  |  |  |
| 3.3 | Er kveðið á um hvernig á að sinna öðrum þátttakendum ef til óhapps kemur? |  |  |  |
| 3.4 | Er skýrar línur um verksvið leiðsögumanns í viðbragðsáætlunum, ábyrgð hans og heimildir til ákvarðana og upplýsingagjafar? |  |  |  |
| 3.5 | Er skýrt í viðbragðsáætlunum hvenær ber að kalla til aðstoð? Betra að kalla oftar og afturkalla frekar ef ekki reynist þörf. |  |  |  |
| 3.6 | Er verkaskipting starfsmanna í viðbragðsáætlunum skýr? |  |  |  |
| 3.7 | Taka viðbragðsáætlanir á hvernig má koma björgun á staðinn, þyrlu, bíl, mannskap? |  |  |  |
| 3.8 | Eru viðbragðsáætlanir miðaðar við fjarlægð í bjargir? |  |  |  |
| 3.9 | Taka viðbragðsáætlanir á því hvernig á að rýma viðkomandi svæði á jökli? |  |  |  |
| **4** | **Atvikaskýrsla** |  |  |  |
| 4.1 | Fylgir atvikaskýrsla öryggisáætlun og reglur um útfyllingu skýrslu? |  |  |  |
| 4.2 | Er skýrt að ávallt beri að fylla út atvikaskýrslu ef um er að ræða atvik/slys eða næstum slys?  |  |  |  |
|  | Er í öryggisáætlun kveðið á um reglulega endurskoðun hennar? |  |  |  |

\*Sjúkrabúnaður, sprungubjörgunarbúnaður, fjarskiptabúnaður, neyðarsendir, GPS tæki, áttaviti, kort, lína, ísöxi, annar sérhæfður búnaður, tjöld, eldunartæki, eldsneyti. Fer eftir leiðarvali.

Annað:

* Eru leiðbeiningar í verklagsreglum sem tryggja að umgengni um náttúruna og umhverfið sé í samræmi við gæðaviðmið Vakans?
* Gátlisti þessi er ekki tæmandi, æskilegt er að hafa hliðsjón af gæðaviðmiðum Vakans nr. 203 *Gönguferðir um jökla og fjöll.*
* Ef notuð eru farartæki til að komast að upphafsstað gönguferðar (t.d. ekið) þarf öryggisáætlun einnig að taka tillit til þess hluta ferðarinnar.